**Charles Eugène de Foucauld** (15. syyskuuta 1858 Strasbourg, Ranskan keisarikunta – 1. joulukuuta 1916 Tamanrasset, Ranskan Algeria) oli katolinen uskonnollinen hahmo ja pappi, joka eli tuaregien parissa Algeriassa. Hänet murhattiin vuonna 1916 tuaregien suojaamiseksi rakennuttamansa linnakkeen portilla. Katolinen kirkko pitää häntä marttyyrinä, ja hänet julistettiin autuaaksi vuonna 2005.

Elämä
-----

Charles de Foucauld 14-vuotiaana.
Charles de Foucauld jäi orvoksi kuusivuotiaana. Isoisä kasvatti sekä hänet että hänen siskonsa Marien. Foucauld oli aatelissuku, jonka miehet olivat sotineet useissa Ranskan sodissa. Charles de Foucauldkin hyväksyttiin Saint-Cyrin sotilaskouluun. Opiskeluaikanaan hänet tunnettiin elostelijana. Valmistumisensa jälkeen Foucauld aikoi keskittyä sotilasuraansa ja jätti rakastajattarensa Mimin.

Foucauld komennettiin Marokkoon, missä vietti vuodet 1883–1884. Hän näki muslimien uskon ja alkoi itsekin etsiä Jumalaa. Ranskassa hän sai lämpimän vastaanoton kristityltä suvultaan, mikä lisäsi hänen kiinnostustaan Jumalan löytämiseen. Foucauld tuli uskoon lokakuussa 1886. Seuraavaksi hän lähti Pyhälle maalle tutustumaan pyhiin kohteisiin. Hän liittyi trappistiluostariin, jossa vietti lähes seitsemän vuotta elämästään. Foucauld kiinnoistui entistä enemmän "Jeesuksen salatusta elämästä", elämästä köyhien keskuudessa. Luostariajan jälkeen hän asui yksin lähellä nasaretilaista klarissalaisluostaria.

Foucauld sai pappisvihkimyksensä vuonna 1901. Hän palasi Pohjois-Afrikkaan ja asui ensin Béni Abbèsissa ja myöhemmin Tamanrassetissa. Hän rakensi Tamanrassetiin erakkoluolan ja asui askeettisesti paikallisten joukossa. Foucauld ei pyrkinyt käännyttämään paikallisia vaan elämään heidän keskuudessaan kristillistä elämää. Hän tutustui lisäksi tuaregikieleen ja kirjoitti kielen sanakirjaa. Paikalliset kutsuivat Foucauldia nimellä *marabout*, "pyhä mies".

Foucauld säilytti elämänsä aikana läheisen suhteen Ranskan armeijaan, ja hänen erakkorakennuksessa säilytettiin aseita. Arabiankieliset pitivät häntä ranskalaisena vakoojana. Foucauld murhattiin 1. joulukuuta 1916. Senusit käyttivät ensimmäistä maailmansotaa hyväkseen taistellakseen vieraita valloittajia vastaan. Kapinalliset hyökkäsivät lahjotun paikallisen avulla Foucauldin taloon ja ampuivat häntä päähän.

Lähteet
-------

1. 1 2 3 4  Charles de Foucauld (1858-1916) *Vatican.va*. Viitattu 30.10.2010. (englanniksi)
2. 1 2 3 4  Quinn, Frederick: Charles de Foucauld *Dictionary of African Christian Biography*.  Arkistoitu 28.12.2010. Viitattu 30.10.2010. (englanniksi)

Aiheesta muualla
----------------

* Kuvia tai muita tiedostoja aiheesta **Charles de Foucauld** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Japani
* Tšekki
* Australia
* Kreikka
* Korea
* Alankomaat
* Puola
* Portugali
* Vatikaani

 |
|  |
| Taiteenala | 
* RKD Artists

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |